《哭张南史因寄南史侄叔宗》
唐代·李端

争路忽摧车，沈钩未得鱼。结交唯我少，丧旧自君初。

谏草文难似，围棋智不如。仲宣新有赋，叔夜近无书。

地闭滕公宅，山荒谢客庐。歼良从此恨，福善竟成虚。

酿酒多同醉，烹鸡或取馀。阮咸虽永别，岂共仲容疏。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。